The Dark Side Of The Moon
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
The Dark Side of the Moon er et musikkalbum av den britiske gruppa Pink Floyd, utgitt i mars 1973. Det ble en sensasjon, med Roger Waters' dypt pessimistiske sanger presentert i en lydproduksjon man ikke hadde hørt maken til, og må regnes som et hovedverk i rocken.
En av låtene, Money, ble en stor hit i USA. Plata ble liggende lenge på bestselgerlistene i mange land, i USA i over ti år, og ble i 1984 gjenutgitt på CD. Til sammen er albumet solgt i over 45 millioner eksemplarer på verdensbasis.Pink Floyd framførte albumet live i 1994, og alle dets låter ble utgitt i liveversjoner på konsertalbumet Pulse i 1995. Les mer i Store norske leksikon Pink Floyd rock musikk